[{"text_idx": "#000002", "text": "Deon newydd i arwain arloesedd dysgu ac addysgu"}, {"text_idx": "#000004", "text": "Gwelodd yr wythnos ddiwethaf ddatblygiadau cyffrous yn nyfodol Dysgu ac Addysgu yng Nghaerdydd. Ar ddechrau\u2019r wythnos penodwyd Deon Arloesedd Addysg, Dr Robert Wilson o MATHEMATEG, a bydd ei ro\u0302l yn helpu i lunio ac arwain y Ganolfan Arloesedd Addysg. Y Ganolfan yw conglfaen y prosiect yn y Rhaglen Ymgysylltu Academaidd, sy\u2019n rhan o\u2019r Portffolio Addysg ehangach, ac sy\u2019n fuddsoddiad hirdymor Caerdydd mewn dysgu ac addysgu. Ar ddydd Iau cawsom lansiad swyddogol y Ganolfan ac roedd y digwyddiad yn llwyddiant mawr, gyda dros 200 o gydweithwyr yn ymuno a\u0302 ni ar y diwrnod. Yn ystod y sesiynau, cawsom gyflwyniadau gwych gan amrywiaeth o academyddion sy\u2019n dangos yr ansawdd uchaf a gwaith arloesol y maent eisoes yn ei wneud mewn dysgu ac addysgu. Tynnwyd sylw hefyd at rai o\u2019r mentrau mawr y mae\u2019r Ganolfan eisoes yn eu datblygu, megis arian arloesedd ar gyfer academyddion, fframwaith DPP newydd, banc adnoddau ar draws y Brifysgol, yn ogystal a\u0302 manylu ar sut y gallwch gysylltu a\u0302\u2019r Ganolfan i ddatblygu\u2019r cynnig yn y tymor hwy. Rhoddodd y toriad cinio gyfle i gydweithwyr rwydweithio, i gael gwybod mwy am brosiectau eraill oddi mewn i\u2019r portffolio, ac i archwilio eu meddyliau ac adborth. Mae hwn yn ddechrau newydd ym Mhrifysgol Caerdydd ac rydym yn annog cydweithwyr i ymgysylltu a\u0302 ni i\u2019n helpu i lunio\u2019r tirwedd dysgu ac addysgu yn y dyfodol."}, {"text_idx": "#000010", "text": "Oni nodir fel arall, mae'r safbwyntiau a geir yn y blog hwn yn perthyn i'r awdur ac nid ydynt o reidrwydd yn cynrychioli barn Prifysgol Caerdydd."}]